cyanic-selkie/wikianc huggingface dataset:
Εκστρατεία της Χερσονήσου
Συνέπειες
Τα αποτελέσματα των Μαχών των Επτά Ημερών είχαν σημαντικές επιπτώσεις. Μετά από επιτυχημένη έναρξη στην Χερσόνησο που προμάντευσε πρώιμο τέλος στον πόλεμο, το ηθικό των Βορείων συντρίφτηκε μετά την υποχώρηση του ΜακΚλέλαν. Παρά τις σημαντικές απώλειες και τις αδέξιες τακτικές κινήσεις του Λη και των στρατηγών του, το ηθικό των Συνομόσπονδων έφτασε στα ύψη, και ο Λη ενθαρρύνθηκε να συνεχίσει την επιθετική στρατηγική του στην Δεύτερη Μάχη του Μπουλ Ραν και της Εκστρατείας του Μέριλαντ. Η προηγούμενη θέση του ΜακΚλέλαν ως επικεφαλής όλων των στρατιών, που ήταν κενή από τον Μάρτιο, καλύφθηκε στις 23 Μαρτίου 1862 από τον Αρχιστράτηγο Χένρι Γ. Χάλεκ, αν και ο ΜακΚλέλαν διατήρησε την ηγεσία στην Στρατιά του Ποτόμακ. Ο Λη αντέδρασε στις επιδόσεις των υφισταμένων του αναδιοργανώνοντας την στρατιά του και αναγκάζοντας την επανατοποθέτηση των Χολμς και Μαγκρούντερ πέρα από την Βιρτζίνια.
Υγιεινή διατροφή
μικρογραφία|280x280εσ|Φρούτα, λαχανικά και όσπρια σε τοπικό παντοπωλείο στην πόλη Μποκέτ του Παναμά H υγιεινή διατροφή είναι διατροφή που βοηθά στη διατήρηση ή στη βελτίωση της συνολικής υγείας ενός ατόμου. Παρέχει στον οργανισμό τα βασικά διατροφικά στοιχεία, όπως υγρά, μακροθρεπτικά συστατικά, μικροθρεπτικά συστατικά και επαρκή ενέργεια.
Η μεσογειακή διατροφή και ιδιαίτερα η πλούσια κρητική διατροφή συχνά προβάλλονται ως καλά παραδείγματα υγιεινής διατροφής ,καθώς βασίζονται στο ελαιόλαδο και στις ελιές.
Οι απαιτήσεις για υγιεινή διατροφή μπορούν να ικανοποιηθούν από μια ποικιλία φυτικών και ζωικών τροφών, αν και απαιτείται μια μη φυτική πηγή βιταμίνης Β12 για όσους ακολουθούν διατροφή αυστηρής χορτοφαγίας. Διάφοροι οδηγοί διατροφής δημοσιεύονται από ιατρικά και κυβερνητικά ιδρύματα για να καθοδηγήσουν τα άτομα για το τι πρέπει να τρώνε για να είναι υγιή. Οι ετικέτες για τα διατροφικά στοιχεία είναι επίσης υποχρεωτικές σε ορισμένες χώρες για να επιτρέπουν στους καταναλωτές να επιλέγουν ανάμεσα σε τρόφιμα βάσει των συστατικών που σχετίζονται με την υγεία.
Μπορείτε, αν θέλετε η υγεία σας να είναι πιο καλή, να ακολουθήσετε μία από της καλύτερες διατροφές, την μεσογειακή. Είναι μία υποδειγματική διατροφή η οποία αν την ακολουθήσετε θα έχετε ένα ισορροπημένο πρόγραμμα χωρίς να παίρνετε συμπληρώματα διατροφής. Η μεσογειακή διατροφή περιέχει πρώτα από όλα το ελαιόλαδο, το κόκκινο κρέας, τα πουλερικά, τα αυγά, το γάλα, τα γιαούρτια, τα όσπρια, τη φέτα και φυσικά τα φρούτα και τα λαχανικά.
Γενική επιστήμη
Η διατροφολόγος και ακαδημαϊκός Μάριον Νέστλ, η οποία εκφράζει τη γενική άποψη μεταξύ των επιστημόνων που μελετούν τη διατροφή, αναφέρει:
Ιστορικά, μια υγιεινή διατροφή έχει οριστεί ως η δίαιτα που περιλαμβάνει περισσότερο από το 55% των υδατανθράκων, λιγότερο από το 30% του λίπους και περίπου το 15% των πρωτεϊνών. Πρόσφατα, αυτή η άποψη άρχισε να μετατοπίζεται προς μια πιο σφαιρική διαμόρφωση των διατροφικών αναγκών ως μια παγκόσμια ανάγκη διασφάλισης θρεπτικών ουσιών με πολύπλοκες αλληλεπιδράσεις μεταξύ τους, αντί για τις ανά τύπο θρεπτικές ανάγκες.
Ειδικές περιπτώσεις
Εκτός από τις διατροφικές συστάσεις για τον γενικό πληθυσμό, υπάρχουν πολλές συγκεκριμένες δίαιτες που έχουν αναπτυχθεί κυρίως για την προώθηση της καλύτερης υγείας σε συγκεκριμένες ομάδες πληθυσμού, όπως άτομα με υψηλή αρτηριακή πίεση (όπως δίαιτες χαμηλού νατρίου ή δίαιτα DASH), ή άτομα που είναι υπέρβαρα ή παχύσαρκα (δίαιτες ελέγχου βάρους).
Υπέρταση
Μια δίαιτα με χαμηλή περιεκτικότητα σε νάτριο είναι ευεργετική για άτομα με υψηλή αρτηριακή πίεση. Μια ανασκόπηση του διεθνούς φιλανθρωπικού οργανισμού Cochrane που ασχολείται με ιατρικά θέματα δημοσιεύθηκε το 2008. Η ανασκόπηση αυτή κατέληξε στο συμπέρασμα ότι μια μακράς διάρκειας (περισσότερο από τέσσερις εβδομάδες) δίαιτα χαμηλού νατρίου μπορεί να μειώσει την αρτηριακή πίεση, τόσο σε άτομα με υπέρταση (υψηλή αρτηριακή πίεση) όσο και σε άτομα με φυσιολογική αρτηριακή πίεση.
Η δίαιτα DASH (σημ. διατροφικές προσεγγίσεις για τη μείωση της υπέρτασης) είναι μια δίαιτα που προωθείται από το Εθνικό Ινστιτούτο Καρδιάς, Πνεύμονα και Αίματος (μέρος του NIH, μιας κυβερνητικής οργάνωσης των Ηνωμένων Πολιτειών) για τον έλεγχο της υπέρτασης. Ένα σημαντικό χαρακτηριστικό της δίαιτας αυτής είναι ο περιορισμός της πρόσληψης νατρίου, ενώ στη διατροφή γενικά ενθαρρύνεται η κατανάλωση ξηρών καρπών, δημητριακών ολικής αλέσεως, ψαριών, πουλερικών, φρούτων και λαχανικών, και συστήνεται η μείωση της κατανάλωσης κόκκινων κρεάτων, γλυκών και ζάχαρης. Η δίαιτα είναι επίσης πλούσια σε «κάλιο, μαγνήσιο και ασβέστιο, καθώς και πρωτεΐνη».
Η μεσογειακή διατροφή, η οποία περιλαμβάνει τον περιορισμό της κατανάλωσης κόκκινου κρέατος και τη χρήση ελαιόλαδου στο μαγείρεμα, έχει επίσης αποδειχθεί ότι βελτιώνει τα καρδιαγγειακά αποτελέσματα.
Παχυσαρκία
Οι περισσότεροι άνθρωποι που είναι υπέρβαροι ή παχύσαρκοι μπορούν να κάνουν δίαιτα, η οποία σε συνδυασμό με τη σωματική άσκηση θα τους βοηθήσει να χάσουν βάρος. Οι δίαιτες για την απώλεια βάρους χωρίζονται σε τέσσερις κατηγορίες: δίαιτα χαμηλών λιπαρών, δίαιτα χαμηλής περιεκτικότητας σε υδατάνθρακες, δίαιτα με λίγες θερμίδες και δίαιτα με πολύ λίγες θερμίδες.
Σε μια μετανάλυση που έγινε σε έξι τυχαιοποιημένες ελεγχόμενες δοκιμές διαπιστώθηκε ότι η δίαιτα χαμηλών θερμίδων μπορεί να μειώσει το συνολικό σωματικό βάρος ενός ατόμου κατά μέσο όρο 8% βραχυπρόθεσμα. Αυτή η δίαιτα είναι καλά ανεκτή από τον οργανισμό και αποτελεί μια επιτυχημένη στρατηγική για τη διατήρηση σημαντικής απώλειας βάρους για μια περίοδο 5 ετών. Αναλόγως, δίαιτα με πολύ χαμηλή περιεκτικότητα σε θερμίδες προκαλεί ταχύτερη απώλεια βάρους, αλλά θα πρέπει να χρησιμοποιείται για λιγότερο από 16 εβδομάδες λόγω των κλινικά ανεπιθύμητων ενεργειών. Τέλος, η δίαιτα που περιορίζει σοβαρά τους υδατάνθρακες (3% -10% της συνολικής πρόσληψης ενέργειας) μπορεί να είναι αποτελεσματική στη μείωση του βάρους βραχυπρόθεσμα, αλλά δεν υπάρχουν ενδείξεις ότι είναι βιώσιμη ή αβλαβής μακροπρόθεσμα επειδή η υψηλή περιεκτικότητα σε κορεσμένα λιπαρά μπορεί να είναι αθηρογόνος. Συμπερασματικά, οι δίαιτες μειωμένων θερμίδων οδηγούν σε κλινικά σημαντική απώλεια βάρους ανεξάρτητα από τα ποια μακροθρεπτικά συστατικά τονίζουν.
Διαταραχές που σχετίζονται με τη γλουτένη
Η γλουτένη είναι ένα μείγμα πρωτεϊνών, όπως οι προλαμίνες και οι γλουτελίνες, που βρίσκεται στο σιτάρι και στους σχετικούς κόκκους, συμπεριλαμβανομένου του κριθαριού, της σίκαλης, της βρώμης και όλων των ειδών και των υβριδίων τους (όπως όλυρα και τριτικάλε). Προκαλεί προβλήματα υγείας σε όσους έχουν διαταραχές από την πρωτεΐνη αυτή. Οι διαταραχές αυτές είναι η κοιλιοκάκη, η ευαισθησία στη γλουτένη εκτός της κοιλιοκάκης, η αταξία από τη γλουτένη, η ερπετοειδής δερματίτιδα και η αλλεργία στο σιτάρι. Σε αυτούς τους ανθρώπους η δίαιτα χωρίς γλουτένη είναι η μόνη διαθέσιμη θεραπεία. Επίσης έχει αναφερθεί ως δυσανεξία στη γλουτένη, η κατηγορία ομπρέλα που βέβαια στην οποία μετά από μια πολυεπιστημονική μελέτη, που βασίστηκε στο Διεθνές Συμπόσιο για τη κοιλιακή νόσο το 2011, τελικά κατέληξε στο συμπέρασμα να πρέπει να αποφύγουμε τη χρήση του όρου αυτού λόγω έλλειψης της εξειδίκευσης.
Επιληψία
Η κετογονική δίαιτα είναι μια θεραπεία για τη μείωση των επιληπτικών κρίσεων σε ενήλικες και παιδιά όταν παρακολουθούνται από μια ομάδα υγειονομικής περίθαλψης. Επίσης είναι μια ειδική δίαιτα υψηλής περιεκτικότητας σε λιπαρά, χαμηλής σε υδατάνθρακες η οποία βοηθά στον έλεγχο των επιληπτικών κρίσεων σε αρκετά άτομα με επιληψία. Σε αυτή τη δίαιτα το μεγαλύτερο μέρος του λίπους προέρχεται από κρέμα γάλακτος, βούτυρο, λάδι και άλλα λιπαρά τρόφιμα. Περιλαμβάνει μικρή ποσότητα υδατανθράκων και πρωτεϊνών. Πρόσφατα έχει προταθεί πως η κετογονική δίαιτα μπορεί να γίνει πρώτη επιλογή στα παιδιά με West Syndrome, δηλαδή με παιδιά που έχουν τύπο επιληψίας με έντονους σπασμούς, που μπορεί να φτάσει και σε καθυστερημένη νοητική ανάπτυξη.
Μειωμένος κίνδυνος ασθένειας
Έρευνες έχουν δείξει ότι μια δίαιτα με υψηλότερη κατανάλωση φρούτων και λαχανικών σχετίζεται με χαμηλότερο κίνδυνο θνησιμότητας όλων των αιτιών, ιδιαίτερα της καρδιαγγειακής θνησιμότητας, αλλά όχι της θνησιμότητας καρκίνου.
Η υγιεινή διατροφή και η σωματική άσκηση μπορούν να διατηρήσουν το σωματικό βάρος ενός ατόμου εντός του φυσιολογικού εύρους, να μειώσουν την παχυσαρκία στους περισσότερους ανθρώπους, και έτσι να αποτρέψουν τις χρόνιες ασθένειες που σχετίζονται με το υπερβολικό βάρος.
Ανθυγιεινή διατροφή
Η ανθυγιεινή διατροφή είναι ένας σημαντικός παράγοντας κινδύνου για ορισμένες χρόνιες ασθένειες, όπως η υψηλή αρτηριακή πίεση, η υψηλή χοληστερόλη, οδιαβήτης, τα μη φυσιολογικά επίπεδα λιπιδίων του αίματος (υπερλιπιδαιμία), η παχυσαρκία, οι καρδιαγγειακές παθήσεις και ο καρκίνος. Ο Παγκόσμιος Οργανισμός Υγείας εκτιμά ότι 2,7 εκατομμύρια θάνατοι κάθε χρόνο οφείλονται σε μια διατροφή χαμηλή σε φρούτα και λαχανικά. Σε παγκόσμιο επίπεδο, αυτού του είδους η διατροφή εκτιμάται ότι προκαλεί περίπου το 19% του καρκίνου του γαστρεντερικού, το 31% της στεφανιαία καρδιακής νόσου και το 11% των εγκεφαλικών επεισοδίων. Είναι μία από τις κύριες αιτίες θανάτου παγκοσμίως που θα μπορούσαν να αποφευχθούν και ο τέταρτος κύριος παράγοντας κινδύνου για οποιαδήποτε ασθένεια. Η διατροφή που ακολουθείται στις δυτικές χώρες (αγγλ. western pattern diet ή WPD) είναι «πλούσια σε κόκκινο κρέας, γαλακτοκομικά προϊόντα, επεξεργασμένα τρόφιμα με γλυκαντικά και αλάτι, με ελάχιστη πρόσληψη φρούτων, λαχανικών, ψαριών, οσπρίων και δημητριακών ολικής αλέσεως», σε αντίθεση με τη μεσογειακή διατροφή που σχετίζεται με λιγότερη νοσηρότητα και θνησιμότητα.
Δίαιτες της μόδας
Ορισμένες δίαιτες, που συχνά αναφέρονται ως δίαιτες της μόδας (αγγλ. fad diets), κάνουν υπερβολικούς ισχυρισμούς για γρήγορη απώλεια βάρους ή άλλα πλεονεκτήματα για την υγεία, όπως μεγαλύτερη διάρκεια ζωής ή αποτοξίνωση χωρίς κλινικές ενδείξεις. Πολλές δίαιτες που είναι στη μόδα βασίζονται σε εξαιρετικά περιορισμένες ή ασυνήθιστες επιλογές τροφίμων. Οι δίαιτες αυτού του είδους συνήθως δεν υποστηρίζονται από επιστημονικά στοιχεία. Στην καλύτερη περίπτωση, μπορούν να προσφέρουν νέους και ελκυστικούς τρόπους για τη μείωση της πρόσληψης θερμίδων, αλλά στη χειρότερη περίπτωση μπορούν να είναι ακατάλληλες για το άτομο, μη βιώσιμες ή ακόμη και επικίνδυνες για την υγεία του. Για παράδειγμα, ο μυστηριώδης κινέζος βοτανολόγος που έζησε πάνω από 250 χρόνια χάρη στη διατροφή του, η οποία ήταν να τρώει και να πουλάει φαρμακευτικά βότανα.
Ωφέλη
Οι άνθρωποι που ζουν με υγιεινή διατροφή έχουν μεγαλύτερο χρόνο ζωής έχουν λιγότερα καρδιακά σε σχέση με έναν που δεν προσέχει τη διατροφή του. Επίσης θα έχουν περισσότερη ενέργεια και συγκέντρωση.
Παραπομπές
Κατηγορία:Διατροφολογία Κατηγορία:Δίαιτα
Σον Μέντες
O Σον Πίτερ Ραούλ Μέντες (Πίκερινγκ, Οντάριο, 8 Αυγούστου, 1998) είναι Καναδός τραγουδιστής, τραγουδοποιός και μοντέλο. Κέρδισε θαυμαστές το 2013, όταν άρχισε να δημοσιεύει διασκευές τραγουδιών στην εφαρμογή κοινής χρήσης βίντεο Vine. Την επόμενη χρονιά, τράβηξε την προσοχή του καλλιτεχνικού διευθυντή Andrew Gertler και του επικεφαλής της A&R της Island Records, Ziggy Chareton, που τον οδήγησε στην υπογραφή συμφωνίας με την εν λόγω δισκογραφική. Έκτοτε, κυκλοφόρησε τρία στούντιο άλμπουμ, έκανε τίτλους σε τρεις παγκόσμιες περιοδείες και έλαβε πολλά βραβεία. Το 2015, κυκλοφόρησε το πρώτο του άλμπουμ Handwritten, το οποίο σημείωσε επιτυχία στις Ηνωμένες Πολιτείες μπαίνοντας στο νούμερο 1 του Billboard 200, καθώς και το σινγκλ του "Stitches" που μπήκε στις δέκα πρώτες θέσεις στο Billboard Hot 100 στις Ηνωμένες Πολιτείες και τον Καναδά, και νούμερο ένα στο βρετανικό single chart.
Βιογραφία
Γεννήθηκε στις 8 Αυγούστου 1998 στο Πίκερινγκ ανατολικά του Τορόντο στον Καναδά, ως Σον Πίτερ Ραούλ Μέντες. Γιος της Κάρεν, κτηματομεσίτη, και του Μανουέλ Μέντες, επιχειρηματία που προμηθεύει μπαρ και εστιατόρια στο Τορόντο. Ο πατέρας του είναι Πορτογάλος, κατάγεται από το Αλγκάρβε, ενώ η μητέρα του είναι Αγγλίδα. Έχει μια μικρότερη αδερφή ονόματι Αλίγια, η οποία επίσης τραγουδά. Ο Μέντες μεγάλωσε στο Πίκερινγκ του Οντάριο και σπούδασε στο Pine Ridge Secondary School, όπου αποφοίτησε τον Ιούνιο του 2016.
Μουσική καριέρα
Handwritten (2014-15)
Ο ίδιος ξέρει από μικρός να παίζει πίανο, πλήκτρα και κιθάρα. Έμαθε να παίζει κιθάρα το 2012 σε ηλικία 13 ετών, παρακολουθώντας σχετικά βίντεο στο Youtube. Τον επόμενο χρόνο ξεκίνησε να δημοσιεύει τα προσωπικά του βίντεο στην εφαρμογή Social Vine και μέσα σε λίγους μήνες κέρδισε εκατομμύρια προβολές και θαυμαστές. Έτσι έγινε αρκετά γνωστός από τις διάρκειας έξι δευτερολέπτων επανεκδόσεις του σε πολλά δημοφιλή τραγούδια. Μέχρι τον Αύγουστο του 2014 ο Μέντες ήταν ο τρίτος τραγουδιστής στο Vine με τους περισσότερους ακολούθους. Ο καλλιτεχνικός διευθυντής Άντριου Γκέρτλερ ανακάλυψε τον Μέντες μέσω αυτής της εφαρμογής τον Νοέμβριο του 2013 και τον έφερε στην Island Records τον Ιανουάριο του 2014. Υπέγραψε επίσημο συμβόλαιο τον Μάιο του 2014 και κυκλοφόρησε το πρώτο του single Life of the Party στις 26 Ιουνίου 2014. Έγινε ο νεαρότερος τραγουδιστής που έκανε το ντεμπούτο του στο top 25 του αμερικάνικου Billboard Hot 100 και κατετάγη στον αριθμό 24 στις 12 Ιουλίου 2014. Πριν την υπογραφή του συμβολαίου του, ο Μέντες έκανε περιοδεία μαζί με άλλους νέους Viners και πολλούς ακολούθους μέσω των κοινωνικών δικτύων. Ο Μέντες έκανε επίσης μια εθνική περιοδεία με τον Ώστιν Μαχόουν ανοίγοντας τις συναυλίες του. Κέρδισε το βραβείο Teen Choice το 2014. Στις 5 Σεπτεμβρίου 2014 το Oh Cecilia (Breaking My Heart) όπου συμμετέχει ο Μέντες κυκλοφορεί ως το πέμπτο single από τον δίσκο των The Vamps. Στις 6 Νοεμβρίου 2014 το Something Big κυκλοφόρησε ως το δεύτερο single από το ίδιο συγκρότημα.
Στις 14 Απριλίου 2015 ο Μέντες κυκλοφόρησε τον πρώτο προσωπικό του δίσκο Handwritten το οποίο έκανε το ντεμπούτο του στο νούμερο ένα στο Billboard 200, πούλησε 106.000 αντίτυπα μόλις της πρώτη εβδομάδα και γρήγορα έγινε πλατινένιο. Ο Μέντες έγινε ο νεότερος καλλιτέχνης που έκανε το ντεμπούτο του στο νούμερο ένα μετά την κυκλοφορία του My World 2.0 του Τζάστιν Μπίμπερ. Το τρίτο single του από τον δίσκο Stitches έφτασε στο νούμερο 4 στο αμερικάνικο Billboard Hot 100, μπήκε στο αμερικάνικο top 10 και κατέκτησε την πρώτη θέση στο Mainstream Top 40. Το τραγούδι έφτασε στο νούμερο ένα στο Ηνωμένο Βασίλειο. Επίσης, το 2015, ο Μέντες άνοιξε την συναυλία της Τέιλορ Σουίφτ κατά την περιοδεία της το 1989 στην Βόρεια Αμερική. Στα τέλη του 2015 ο Μέντες κυκλοφόρησε το I Know What You Did Last Summer σε συνεργασία με την Camila Cabello (πρώην τραγουδίστρια των Fifth Harmony). Το τραγούδι συμπεριλήφθηκε στην νέα έκδοση του Handwritten Revisited. Ο Μέντες συμπεριλήφθηκε στην λίστα με τους εφήβους με την μεγαλύτερη επιρροή του περιοδικού Time για τα έτη 2014, 2015 και 2016.
Illuminate (2016)
πλαίσιο|δεξιά|χωρίς-πλαίσιο|309x309px Στις 21 Ιανουαρίου 2016 ο Μέντες εμφανίστηκε στην πρεμιέρα της τρίτης σεζόν του The CW. Αργότερα ανακοίνωσε την δεύτερη παγκόσμια περιοδεία του ως τραγουδιστής. Η περιοδεία αυτή είχε τον τίτλο Shawn Mendes World Tour, ξεκίνησε τον Μάρτιο του 2016 και μέσα σε λίγα λεπτά πουλήθηκαν όλα τα εισιτήρια και των 38 συναυλιών του στην Βόρεια Αμερική και την Ευρώπη. Ο Μέντες υπέγραψε συμβόλαιο με το γραφείο μοντέλων Wilhelmina Models στις αρχές του 2016. Έκανε επίσης την πρώτη του εμφάνιση σε μια λίστα του περιοδικού Forbes με τα καλύτερα μοντέλα "30 κάτω των 30", για το 2016. Ο Μέντες κυκλοφόρησε το τραγούδι Treat You Better, το πρώτο single από τον δεύτερο στούντιο δίσκο του Illuminate, τον Ιούνιο του 2016. Εμπορικά, αυτό το single μπήκε στο top 10 στο Billboard Hot 100 και στο UK Singles Chart και έγινε τριπλά πλατινένιος. Ο δίσκος κυκλοφόρησε στις 23 Σεπτεμβρίου 2016 και έκανε το ντεμπούτο του στο νούμερο ένα στο αμερικανικό Billboard 200, πουλώντας 121.000 αντίτυπα και όντας πλατινένιος. Το τραγούδι Mercy κυκλοφόρησε ως single στις 18 Αυγούστου 2016 και μπήκε στο top 20 στις Ηνωμένες Πολιτείες και στο Ηνωμένο Βασίλειο και έγινε διπλά πλατινένιο. Ο Μέντες κυκλοφόρησε ένα live άλμπουμ από το Madison Square Garden τον Δεκέμβριο του 2016. Έκανε μια γκεστ εμφάνιση στην εκπομπή Saturday Night Live στις 3 Δεκεμβρίου 2016. Ο Μέντες ξεκίνησε την  δεύτερη παγκόσμια περιοδεία του Illuminate World Tour τον Απρίλιο του 2017, με τα εισιτήρια να ξεπουλούνται σε περιοχές όπως το Staples Center στο Λος Άντζελες και το The O2 Arena στο Λονδίνο.
Κυκλοφόρησε το single There's Nothing Holdin' Me Back στις 20 Απριλίου 2017, που συμπεριλήφθηκε στο δίσκο Illuminate deluxe. Αυτό το τραγούδι ήταν το τρίτο single του Μέντες και μπήκε στο top 10 και στο νούμερο ένα στο Mainstream Top 40 airplay chart. Τον Αύγουστο του 2017 έγινε ο πρώτος καλλιτέχνης κάτω των 20 ετών με τρία τραγούδια που έλαβαν την πρώτη θέση στο Billboard's Adult Pop Songs.
Shawn Mendes (2018-19)
Στις 22 Μαρτίου κυκλοφόρησε το κύριο single "In My Blood" από το επερχόμενο τρίτο άλμπουμ του, και ακολουθεί το δεύτερο single "Lost In Japan" στις 23 Μαρτίου. Το "In My Blood" έφτασε στην κορυφή του chart Billboard Adult Pop Songs, καθιστώντας τον Shawn Mendes τον πρώτο και μοναδικό καλλιτέχνη που έχει τέσσερα single στο chart πριν γίνει 20 ετών. Το "Youth" κυκλοφόρησε στις 3 Μαΐου, σε συνεργασία με τον Αμερικανό τραγουδιστή Khalid. Το όνομα του άλμπουμ του κυκλοφόρησε στις 25 Μαΐου 2018, με θετικές κριτικές, και με ιδιαίτερο έπαινο για τη συγγραφή των τραγουδιών και την καλλιτεχνική του ανάπτυξη. Ξεκίνησε στο νούμερο ένα στον Καναδά, καθιστώντας το τρίτο του άλμπουμ νούμερο ένα άλμπουμ στη χώρα του, επιπλέον εμφανίστηκε στο νούμερο ένα στο US Billboard 200, κάνοντας τον Mendes τον τρίτο νεότερο καλλιτέχνη που συγκέντρωσε στο τρίτο του άλμπουμ το νούμερο ένα.
Ο Shawn Mendes παίζει στην συναυλία προς τιμήν των 92ων γενεθλίων της Elizabeth II τον Απρίλιο του 2018. Για να προωθήσει το άλμπουμ, ο Shawn Mendes ξεκίνησε την παγκόσμια περιοδεία του με τίτλο "2019". Εκτός από την περιοδεία, έπαιξε σε φεστιβάλ μουσικής σε όλη την Ευρώπη, τη Βόρεια Αμερική και τη Νότια Αμερική. Έκανε τηλεοπτικές εκπομπές στο The Late Late Show με τον Jamew Corden τον Ιούνιο όπου τραγούδησε ένα από τα πιο πρόσφατα singles του κάθε βράδυ για μια εβδομάδα. Τα κομμάτια που έπαιξε ζωντανά ήταν "Nervous", "Lost In Japan", "Perfectly Wrong", και το ντουέτο με τη Julia Michaels "Like to be You". Ο Mendes εμφανίστηκε στο talk show The Tonight Show με πρωταγωνιστή τον Jimmy Fallon τον Οκτώβριο και έπαιξε το "Lost In Japan". Αυτός, μαζί με τον Fallon και το συγκρότημα The Roots, έκαναν μια ειδική έκδοση του "Treat You Better" για τη σειρά Classroom Instruments της εκπομπής. Έχει επίσης πραγματοποιήσει τα τελευταία του single στα iHeartRadio MMVAs στον Καναδά στις 27 Αυγούστου, όπου έλαβε οκτώ υποψηφιότητες και κέρδισε τέσσερα βραβεία. μικρογραφία|381x381εσ Ο Mendes πρωταγωνίστησε σε ένα ντοκιμαντέρ σε σκηνοθεσία του YouTube Casey Neistat. Η ταινία μικρού μήκους είναι μέρος της σειράς Artist Spotlight Story του YouTube, με μια συνέντευξη με τον Mendes και τα παρασκήνια κατά τη διάρκεια μιας από τις περιοδείες του. Το τρέιλερ κυκλοφόρησε στο YouTube στις 22 Σεπτεμβρίου για να ανακοινώσει επίσημα το επερχόμενο ντοκιμαντέρ. Το ντοκιμαντέρ, Shawn Mendes - Artist Spotlight Stories, δημοσιεύθηκε στις 28 Σεπτεμβρίου. Πριν από την επίσημη ημέρα κυκλοφορίας, ο Shawn Mendes και ο Neistat πραγματοποίησαν μια προβολή προεπισκόπησης της ταινίας, όπου προσκλήθηκαν επιλεγμένοι οπαδοί του Mendes για την εκδήλωση.
Η ανανεωμένη έκδοση "Lost in Japan", από τον Ρώσο-Γερμανό DJ Zedd, κυκλοφόρησε στις 27 Σεπτεμβρίου. Ο Mendes παρουσίασε την έκδοση remix του single κατά τη διάρκεια του American Music Award 2018 που πραγματοποιήθηκε στο Λος Άντζελες στις 9 Οκτωβρίου. Εντάχθηκε στη σκηνή από τον Zedd. Ο Mendes ήταν εγγεγραμμένος στο Billboard "21 Under 21 2018", κορυφαίος στη λίστα για δεύτερη συνεχόμενη χρονιά για την απόδοση του chart.
Ο Mendes ερμηνεύει το "In My Blood" στα βραβεία μουσικής βίντεο MTV 2018.
Οι Mendes και Zac Brown Band εμφανίστηκαν σε ένα επεισόδιο του αμερικανικού τηλεοπτικού προγράμματος CMT Crossroads, μια εκπομπή που συνδυάζει έναν μουσικό της χώρας με έναν μουσικό από άλλο είδος. Το επεισόδιο προβλήθηκε στις 24 Οκτωβρίου και μαγνητοσκοπήθηκε ένα μήνα πριν από την προγραμματισμένη ημερομηνία προβολής. Ο Mendes και ο Zac Brown Band έκαναν εννέα τραγούδια, όπου τραγούδησαν κομμάτια του άλλου και κάλυψαν το "Man in the Mirror" του Μάικλ Τζάκσον. Μέρη του διαλόγου μεταξύ Mendes και Zac Brown Band, που μιλούσαν για μουσική και εμπειρίες καθ 'όλη τη διάρκεια της καριέρας τους, εμφανίστηκαν μεταξύ των παραστάσεων του τραγουδιού.
Την 1η Νοεμβρίου, ο Mendes ανακοινώθηκε ως ένας από τους μουσικούς ερμηνευτές για το Victoria's Secret Fashion Show 2018 που ηχογραφήθηκε στη Νέα Υόρκη τον Νοέμβριο και προβλήθηκε τον Δεκέμβριο. Κυκλοφόρησε ένα remix EP τριών τραγουδιών στις 21 Δεκεμβρίου με τίτλο The Album (Remixes). Το EP περιλαμβάνει remixes τραγουδιών από τον αυτο-τίτλο άλμπουμ του, όπως "Where Were You in the Morning;" με την Kaytranada, το "Why" με τον Leon Bridges και το "Youth" με την Jessie Reyez.
Wonder (2020-σήμερα)
Στις 30 Σεπτεμβρίου 2020, ο Μέντες ανακοίνωσε ότι το τέταρτο στούντιο άλμπουμ του, Wonder, θα κυκλοφορήσει στις 4 Δεκεμβρίου, μαζί με την ανακοίνωση ότι το κύριο single του άλμπουμ, που ονομάζεται επίσης "Wonder", θα κυκλοφορήσει στις 2 Οκτωβρίου. Μέσω διαφημιστικών βίντεο, κυκλοφόρησε επίσης το "Intro", το πρώτο τραγούδι του άλμπουμ. Το "Wonder" έκανε το ντεμπούτο του στον αριθμό 18 στο US Billboard Hot 100.
Στις 13 Οκτωβρίου, ο Mendes ανακοίνωσε ότι ένα ντοκιμαντέρ με τίτλο In Wonder, το οποίο χρονολογεί τα τελευταία χρόνια της ζωής του, κυκλοφόρησε στο Netflix στις 23 Νοεμβρίου. Μια ταινία συναυλίας με τίτλο, "Shawn Mendes: Live in Concert", κυκλοφόρησε στο Netflix στις 25 Νοεμβρίου, γυρίστηκε ζωντανά στη σκηνή στο Rogers Center.
Στις 16 Νοεμβρίου 2020, ο Mendes ανακοίνωσε μια συνεργασία με τον Justin Bieber, που ονομάζεται "Monster". Το single και το μουσικό βίντεο κυκλοφόρησαν στις 20 Νοεμβρίου 2020. Έπαιξε το "Monster" ζωντανά για πρώτη φορά με τον Bieber στα Αμερικανικά Μουσικά Βραβεία 2020. Ερμήνευσε επίσης το "Wonder". Στις 6 Δεκεμβρίου 2020, ο Mendes πραγματοποίησε μια συναυλία με τίτλο, Wonder: The Experience. Ο Mendes έκανε μια συνάντηση Q&A, ερμήνευσε το "Intro", το "Wonder", το "Always Be You", το "Dream", το "Song for No One" και το "Look Up the Stars" και μίλησε για ιστορίες από τη δημιουργία αυτών των τραγουδιών. Στις 7 Δεκεμβρίου 2020, ο Mendes έκανε μια συνέντευξη μαζί με τον Matthew McConaughey και παρουσίασε το "Dream" για πρώτη φορά στην τηλεόραση κατά τη διάρκεια της εμφάνισής του στο The Late Late Show.
Καλλιτεχνία
Ο Shawn Mendes έχει χαρακτηριστεί κυρίως ως τραγουδιστής ποπ και φολκ-ποπ. Ο Shawn Mendes ανέφερε τους John Mayer, Ed Sheean, Taylo Swift, Justin Timberlake και Bruno Mars ως τις κύριες μουσικές επιρροές του. Μεγαλώνοντας, ο Mendes άκουγε μουσική reggae, Led Zeppelin, Garth Brooks και country χάρη στους γονείς του. Εξέφρασε ότι το δεύτερο άλμπουμ του στούντιο επηρεάστηκε από το έργο του Mayer, ενώ το τρίτο άλμπουμ του ήταν εμπνευσμένο από τους Timberlake, Kings of Leon, Kanye West και Daniel Caesar. Για τον Brittany Spanos of Rolling Stone, ο Mendes ενσωματώνει «πιασάρικους ακουστικούς λαϊκούς-ποπ» στον κατάλογό του, ενώ για τον Joe Coscarelli των The New York Times, «το μαλακό, μερικές φορές ψυχρό ποπ-ροκ παίζει κυρίως σε εφήβους, αλλά βρήκε επίσης έλξη σε σύγχρονους ραδιοφωνικούς σταθμούς ενηλίκων ". Σε μια συνέντευξη με το περιοδικό Clash, ο Mendes δήλωσε:"'Θέλω να δημιουργήσω ύμνους για τους ανθρώπους. Θέλω να δημιουργήσω ύμνους για τις μεγάλες στιγμές στη ζωής τους... δεν θέλω η μουσική μου να παίζει για μερικούς μήνες και μετά να φύγει για πάντα. Και όχι μόνο αυτό, θέλω να κάνω απίστευτα πράγματα που κάνουν την διαφορά. Νομίζω ότι δεν αφορά μόνο τη μουσική που δημοσιεύω, αλλά αφορά τα πράγματα που κάνεις ενώ δημιουργείς τη μουσική.'""I want to create anthems for people. I want to create anthems for big moments in their lives...I don't want my music to play for a few months and then go away forever. And not only that, I want to do incredible things that make a difference too. I think it's not only about the music you release, it's about the things you do while you're making the music."
Μόντελινγκ και Brand Endosement
Τον Ιούνιο του 2017, ο Mendes πραγματοποίησε στο Μιλάνο της Ιταλίας την εκπομπή "Emporio Armani Spring 2018". Ο Mendes φορούσε το νέο smartwatch της ιταλικής μάρκας, EA Connected, κατά τη διάρκεια της παράστασης. Eμφανίστηκε το διαφημιστικό βίντεο με τον Mendes. Τον Αύγουστο του 2017, ο Mendes κυκλοφόρησε το πρώτο του άρωμα, το Shawn Mendes Signature, ένα άρωμα για γυναίκες και άνδρες. Τον Αύγουστο του 2018 κυκλοφόρησε το δεύτερο άρωμά του, το Shawn Mendes Signature II, όπου και αυτό φτιάχτηκε για άνδρες και γυναίκες.
Στις 6 Ιουνίου 2018, ο Mendes ανακοινώθηκε ως πρεσβευτής για ολόκληρη τη συλλογή ρολογιών του Emporio Armani, "Winter Winter 2018-2019". Τον Ιούλιο του 2018, δημοσιεύθηκαν φωτογραφίες των Mendes που φορούσαν τα νέα έξυπνα ρολόγια EA Connected.
Στις 16 Φεβρουαρίου 2019, ο Mendes ανακοίνωσε ότι ήταν ο τελευταίος πρεσβευτής της μάρκας για την καμπάνια Calvin Klein's #MyCalvins. Κατά τη διάρκεια του 61ου ετήσιου βραβείου Grammy, το SmileDirectClub κυκλοφόρησε μια διαφήμιση που προβάλλει μια καμπάνια μεταξύ της εταιρείας και της Mendes με μερικά από τα έσοδα που πηγαίνουν σε «οργανισμούς που επιδιώκουν να βελτιώσουν την υγεία των παιδιών καθώς και την ψυχική και συναισθηματική ευεξία». Αργότερα, ο Emporio Armani κυκλοφόρησε μια νέα ασπρόμαυρη διαφήμιση για τα smartwatch της οθόνης αφής με μια οργανική έκδοση του "In My Blood".
Προσωπική Ζωή
Ο Μέντες ήταν ανοιχτός για το πρόβλημα του με άγχος, τον οποίο αποκάλυψε δημόσια μέσω του "In My Blood", ενός κομματιού από το τρίτο άλμπουμ του. Δηλώνει ότι είχε υποβληθεί σε θεραπεία για να τον βοηθήσει να αντιμετωπίσει την κατάσταση της ψυχικής υγείας, δηλώνοντας:"I spoke to a therapist a couple of times [...] Therapy is what works for you. Therapy is listening to music and running on the treadmill, therapy is going to dinner with your friends—it's something that distracts you, that helps you heal and so it just depends on what you think therapy is. I made a conscious effort to be more connected to the people in my life. I found I was closing myself off from everybody, thinking that would help me battle it then realizing the only way I was going to battle it was completely opening up and letting people in."Όσον αφορά τις εικασίες για τη σεξουαλικότητά του, ο Μέντεσ δήλωσε, "Πρώτα απ 'όλα, δεν είμαι γκέι. Δεύτερον, δεν θα έπρεπε να κάνει τη διαφορά εάν ήμουν ή αν δεν ήμουν. Η εστίαση πρέπει να είναι στη μουσική και όχι η σεξουαλικότητά μου."
Τον Αύγουστο του 2019, ο Μέντες ανακοίνωσε μια συνεργασία με την Καναδική τροφική αλυσίδα, Tim Hortons, στην οποία εμφανίζεται σε εμπορικά και ποτά, ακολουθούμενη από μια συνεργασία με τη Roots Canada τον Σεπτέμβριο.
Τον Ιούλιο του 2019, άρχισε να βγαίνει με την Κουβανοαμερικανίδα τραγουδίστρια Καμίλα Καμπέγιο. Ωστόσο, η σχέση τους προκάλεσε διαμάχη, καθώς και οι δύο κατηγορήθηκαν ότι έκαναν σχέση για τη δημοσιότητα, αλλά ο Μέντες είπε ότι "σίγουρα δεν είναι διαφημιστικό κόλπο". Το ζευγάρι ανακοίνωσε τον χωρισμό του τον Νοέμβριο του 2021.
Φιλανθρωπίες και Υποστηριζόμενες Αιτίες
Το 2014, ο Mendes και ο DoSomething.org ξεκίνησαν την καμπάνια τους με τίτλο "Notes from Shawn", όπου οι θαυμαστές ενθαρρύνθηκαν να γράψουν θετικές σημειώσεις και να τις αφήσουν σε απροσδόκητα μέρη. Η εκστρατεία ήταν εμπνευσμένη από τους στίχους στο πρώτο του single, "Life of the Party" και αφορούσε τη χαμηλή αυτοεκτίμηση, την κατάθλιψη και την επίγνωση του αυτοτραυματισμού. Άρχισαν ξανά την καμπάνια τους για δεύτερη συνεχόμενη χρονιά το 2015, όπου η καμπάνια είχε καταχωριστεί στο Διαδίκτυο ως "NotesFromShawn". Συνεργάστηκε με το BlendApp με στόχο να συγκεντρώσει έως και 25.000$, όπου συγκεντρώθηκαν $1 για κάθε εγγραφή και θετικό μήνυμα που κοινοποιήθηκε στην εφαρμογή. Η εκστρατεία ξανά άρχισε για τρίτη συνεχή χρονιά το 2016.
Έχει συνεργαστεί επίσης με το Pencils of Promise, έναν μη κερδοσκοπικό οργανισμό που χτίζει σχολεία και βοηθά στην αύξηση της ποιότητας της εκπαίδευσης για τις αναπτυσσόμενες χώρες, συγκεντρώνοντας 25.000 δολάρια για να χτίσει ένα σχολείο στη Γκάνα.
Τον Σεπτέμβριο του 2017, αφού είδε την καταστροφή του σεισμού στην Πόλη του Μεξικού, ο Mendes δημιούργησε το Ταμείο Ανακούφισης για το Σεισμό του Μεξικού σε συνδυασμό με τον Αμερικανικό Ερυθρό Σταυρό και δωρίζει 100.000 δολάρια για τις προσπάθειες ανακούφισης.
Τον Σεπτέμβριο του 2018, ο Mendes συμμετείχε στο ετήσιο φεστιβάλ Global Citizen που πραγματοποιήθηκε στο Central Park της Νέας Υόρκης. Έπαιξε, μαζί με άλλους καλλιτέχνες όπως η Janelle Monáe, ο John Legend και η Janet Jackson, και αύξησε την ευαισθητοποίηση σχετικά με τη σημασία της εκπαίδευσης και την έλλειψη πρόσβασης των παιδιών στην εκπαίδευση σε ολόκληρο τον κόσμο, ιδιαίτερα των νέων γυναικών. Πριν από την εκδήλωση, πήρε στα μέσα κοινωνικής δικτύωσης για να επικοινωνήσει με τον Πρωθυπουργό του Καναδά, Τζάστιν Τρουντού, ευχαριστώντας τον Πρωθυπουργό για την καθοδήγηση της πρωτοβουλίας για το Leave No Girl Behind, ένα κίνημα του οποίου ο στόχος είναι να ενδυναμώσει τα κορίτσια μέσω εργαστηρίων και προγραμμάτων, και εκφράζοντας την προθυμία του να μιλήσει περισσότερο για το έργο. Ενθάρρυνε επίσης τους οπαδούς του να υποστηρίξουν το κίνημα. Σε απάντηση, ο πρωθυπουργός ευχαρίστησε τον Mendes και δήλωσε ότι "Όσο περισσότεροι άνθρωποι αγωνιζόμαστε για την εκπαίδευση των κοριτσιών, τόσο καλύτερα! Ας μιλήσουμε."
Τον Οκτώβριο του 2018, ο Mendes, μαζί με τον παραγωγό Teddy Geiger, κυκλοφόρησαν ένα εξώφυλλο του "Under Pressure" από τη βρετανική ροκ μπάντα Queen και David Bowie. Το single ήταν μέρος μιας σειράς εξωφύλλων των τραγουδιών των Queen, που κυκλοφόρησε για τον εορτασμό της βιογραφικής της Bohemian Rhapsody Queen. Τα έσοδα από το single δωρίστηκαν στο Mercury Phoenix Trust, μια οργάνωση που ιδρύθηκε από μέλη του συγκροτήματος Queen μετά το θάνατο του Freddie Mercury, που βοηθά στην καταπολέμηση του HIV / AIDS. Ο διευθυντής της Queen, Jim Beach, εξέφρασε την ευγνωμοσύνη του προς τον Mendes και την Universal Music Group για τη βοήθειά του.
Στις 20 Οκτωβρίου 2018, ο Mendes έπαιξε μαζί με άλλους καλλιτέχνες όπως οι Khalid, NF, Marshmello, Meghan Trainor και Ella Mai στο The Hollywood Bowl, στο Λος Άντζελες για την εκδήλωση "We Can Survive". Η εκδήλωση διοργανώθηκε για να συγκεντρώσει κεφάλαια για το Young Survival Coalition, σε μια προσπάθεια στήριξης νεαρών γυναικών που είχαν διαγνωστεί με καρκίνο του μαστού.
Τον Αύγουστο του 2019, ο Mendes ανακοίνωσε την έναρξη του Ιδρύματος Shawn Mendes Foundation, με σκοπό να «εμπνεύσει και να ενδυναμώσει τους θαυμαστές του και τους σημερινούς νέους για να επιφέρει θετική αλλαγή στον κόσμο και να υποστηρίξει θέματα που τους ενδιαφέρουν περισσότερο». Στις 8 Τον Ιανουάριο του 2020, ο Mendes ανακοίνωσε ότι τόσο αυτός όσο και το Ίδρυμά του Shawn Mendes Foundation θα δωρίσουν ένα άγνωστο χρηματικό ποσό σε αιτίες, όπως ο Ερυθρός Σταυρός της Αυστραλίας, η Αγροτική Υπηρεσία Πυρκαγιάς της Νέας Νότιας Ουαλίας και η Υπηρεσία Πυροσβεστικής Υπηρεσίας της Νότιας Αυστραλίας, για να βοηθήσουν στη μείωση επηρεάζονται από τις καταστροφικές πυρκαγιές που διασπώνται σε μέρη της χώρας. Τον Μάρτιο του 2020, o Mendes και το Ίδρυμα Shawn Mendes Foundation δώρισαν 175.000 δολάρια για να στηρίξουν την ανακούφιση COVID-19 στο Ίδρυμα SickKids του Τορόντο, το μεγαλύτερο φιλανθρωπικό όργανο έρευνας, μάθησης και φροντίδας για την υγεία των παιδιών στον Καναδά.
Τον Μάρτιο του 2020, ο Mendes συμμετείχε στη συναυλία του Living Room της iHeart Media για την Αμερική, ένα όφελος για την ευαισθητοποίηση και τη χρηματοδότηση της πανδημίας COVID-19. Τον Μάρτιο και τον Απρίλιο του 2020, ο Mendes συμμετείχε στην εικονική συναυλία Together at Home του Global Citizen Festival για να αυξήσει την ευαισθητοποίηση και τα κεφάλαια για την πανδημία COVID-19. Ο Mendes έχει δείξει υποστήριξη για το κίνημα Black Lives Matter. Τον Μάιο του 2020, μαζί με την Camila Cabello συμμετείχε σε διαμαρτυρίες στο Μαϊάμι για φυλετική δικαιοσύνη μετά τη δολοφονία του Τζορτζ Φλόιντ, και δανείστηκε το Instagram του για να αυξήσει τη φωνή των Μαύρων ακτιβιστών.
Βραβεία
Ο Μέντες έχει λάβει πολλά βραβεία.
Εξωτερικοί σύνδεσμοι
Κατηγορία:Καναδοί τραγουδιστές Κατηγορία:Καναδοί στιχουργοί Κατηγορία:Καναδοί συνθέτες
Μόρια Λέσβου
Η Μόρια, γνωστή και ως (τα) Μόρια, είναι χωριό στην ανατολική Λέσβο, με πληθυσμό 1.164 κατοίκους, σύμφωνα με την απογραφή του 2011. Είναι κτισμένη σε μεσοσταθμικό υψόμετρο 30 μέτρα πάνω από την επιφάνεια της θάλασσας, στους πρόποδες του λόφου Άγιος Δημήτριος. Απέχει 1 ως 1,5 χιλιόμετρο από τη θάλασσα (όρμος Παναγιούδας) και μόλις 7,5 χιλιόμετρα οδικώς από την πρωτεύουσα του νησιού Μυτιλήνη. Διοικητικά η Μόρια υπάγεται σήμερα σε ομώνυμη δημοτική κοινότητα, στη Δημοτική Ενότητα Μυτιλήνης του Δήμου και Περιφερειακής Ενότητας Λέσβου, της Περιφέρειας Βορείου Αιγαίου. Κοντινότεροι οικισμοί είναι το Μάρμαρο και η Αχλιά.
Δημογραφία
Η εξέλιξη του πληθυσμού της Μόριας στις επίσημες απογραφές φαίνεται στον παρακάτω πίνακα. Είναι χαρακτηριστική η συνεχής μείωση που παρουσιάζει, παρά την εγγύτητα της πρωτεύουσας Μυτιλήνης.
Αξιοθέατα
Η Μόρια περιέχει αρκετά αξιοθέατα, ιστορικώς σημαντικά.
Υδραγωγείο
Το καλύτερα σωζόμενο τμήμα του αρχαίου Ρωμαϊκού Υδραγωγείου της πόλεως της Μυτιλήνης, οι «Καμάρες», βρίσκεται στην περιοχή της Μόριας, 500 μέτρα από τα τελευταία σπίτια του νότιου άκρου του χωριού. Η τοξοστοιχία που σώζεται έχει μήκος 170 μέτρα και 17 τόξα, με μέγιστο ύψος 27 μέτρα. Κάθε άνοιγμα αποτελείται από τρία επάλληλα τόξα, που στηρίζονται σε πεσσούς. Κάθε πεσσός έχει επίκρανο με κυμάτιο και άβακα. Οι πεσσοί και οι θολίτες των τόξων κατασκευάστηκαν από λεσβιακό γκρίζο μάρμαρο. Πιθανολογείται ότι το υδραγωγείο κατασκευάσθηκε επί Αυτοκράτορα Αδριανού (2ος αι. μ.Χ.). Ξεκινούσε από τους πρόποδες του όρους Όλυμπος και με ένα σύστημα συλλογής υδάτων και δίκτυο καναλιών (υπόγειων και επιφανειακών) έφερνε το νερό μέχρι τον λόφο της Αγίας Κυριακής στην πόλη της Μυτιλήνης. Εκεί υπήρχε υδατοδεξαμενή, από την οποία αγωγοί μοίραζαν το νερό στις δημόσιες κρήνες, τα δημόσια λουτρά και τις επαύλεις. Το συνολικό μήκος του υδραγωγείου σύμφωνα με ιστορικές πηγές ήταν 26 χιλιόμετρα. Στην αρχή του δρόμου προς τη Μόρια διακρίνονται ίχνη αρχαίου λατομείου, από το οποίο ίσως να προέρχονται αρκετά από τα υλικά κατασκευής του υδραγωγείου.
Πυργόσπιτα
Στη Μόρια σώζονται επίσης και πυργόσπιτα, δηλαδή οχυρές εξοχικές κατοικίες που εξυπηρετούσαν και αμυντικούς σκοπούς, αλλά και νεότερα αρχοντικά εξοχικά, καθώς το χωριό υπήρξε παλιά τόπος παραθερισμού των εύπορων Μυτιληναίων.
Ναός του Αγίου Βασίλειου
Ο κυριότερος ναός του χωριού είναι τρίκλιτη βασιλική αφιερωμένη στον Άγιο Βασίλειο και χρονολογείται από το 1769, ενώ στον περίβολό του διακρίνονται τμήματα παλαιοχριστιανικού ναού. Το ξυλόγλυπτο τέμπλο της βασιλικής φιλοτεχνήθηκε το 1781. Αξιόλογες είναι και οι εκεί φορητές εικόνες που αγιογράφησε ο ιερέας Βασίλειος Μπάμιας, ιδίως η «Παναγία Ασμάτων», από πηλό ζυμωμένο με αρωματικά υλικά: μαστίχα, λιβάνι, γαρίφαλα και τριαντάφυλλα.
Γυμνάσιο της Μόριας
Το κτήριο του Γυμνασίου της Μόριας, έργο του 1848, είναι αντιπροσωπευτικό δείγμα της προσπάθειας εύπορων Ελλήνων της τουρκοκρατούμενης Λέσβου να προσδώσουν μνημειακό ύφος στα δημόσια κτήριά τους.
Οικονομία
Από την αρχαιότητα μέχρι σήμερα η Μόρια τροφοδοτεί την πόλη της Μυτιλήνης με οπωροκηπευτικά, ενώ τα 5 ελαιοτριβεία που κτίσθηκαν στα τέλη του 19ου αιώνα στην περιοχή της μαρτυρούν την ποσότητα παραγωγής λαδιού και την κύρια ασχολία του πληθυσμού. Από αυτά, το ελαιοτριβείο του Ζερβίνη αποτελεί αξιόλογο δείγμα βιομηχανικής αρχιτεκτονικής.
Το Κέντρο Υποδοχής και Ταυτοποίησης Προσφύγων
Το 2018 πάνω από 8.300 πρόσφυγες και μετανάστες βρίσκονται στον πρώην στρατόπεδο, διαμένοντας σε ναυτιλιακά εμπορευματοκιβώτια και σκηνές υπό συνθήκες που επικρίνονται ευρέως ότι δεν πληρούν τα βασικά πρότυπα.
Εξεγέρσεις, επεισόδια μεταξύ εθνοτικών ομάδων μεταναστών, συμπλοκές με χρήση μαχαιριών που σε κάποιες περιπτώσεις ήταν θανάσιμες και απόπειρες αυτοκτονία έχουν καταγραφεί από τον ελληνικό και τον διεθνή τύπο λόγω των συνθηκών διαβίωσης.
Καταστροφές από συνεχόμενες πυρκαγιές προκλήθηκαν πρώτα το απόγευμα της Τετάρτης 9 Σεπτεμβρίου 2020. Σύμφωνα με πληροφορίες, η φωτιά προκλήθηκε από μετανάστες του καταυλισμού ως αντίδραση κατά των περιοριστικών μέτρων για την εξάπλωση του COVID-19. Οι καταστροφές καλύφθηκαν σε παγκόσμιο επίπεδο, από το BBC και το CNN, μεταξύ άλλων. Διαδηλώσεις σχετικά με τις καταστροφές έγιναν σε δεκάδες Γερμανικές πόλεις. Στις ΗΠΑ, το Στέιτ Ντιπάρτμεντ δήλωσε πως "λυπάται βαθιά" για τις πυρκαγιές.
Πηγές
Μορια Κατηγορία:Δήμος Μυτιλήνης
Όλαφ Μάγκνουσσον της Νορβηγίας
Ο Όλαφ Μάγκνουσσον της Νορβηγίας (Olav Magnusson, 1099 - 22 Δεκεμβρίου 1115) βασιλιάς της Νορβηγίας (1103 - 1115) ήταν νόθος γιος του Μάγκνους Γ΄ της Νορβηγίας και της ερωμένης του Σιγκρίντ Σάξεσνταττερ Ο Όλαφ έγινε βασιλιάς της Νορβηγίας σε συμβασιλεία με τους ετεροθαλείς αδελφούς του Σίγκρουντ τον Σταυροφόρο και Έιστεϊν Α΄ της Νορβηγίας μετά τον θάνατο του πατέρα τους σε μάχη (1103). Επίσημα ήταν βασιλιάς της Νορβηγίας 12 χρόνια αλλά ήταν πολύ υποτιμημένος επειδή σαν μικρότερος γιος του πατέρα του κυβερνούσε το μικρότερο τμήμα του βασιλείου και πέθανε πολύ πρόωρα. Ο αδελφός του Σίγκουρντ αναχώρησε για Σταυροφορία αφήνοντας την βασιλεία της Νορβηγίας στον αδελφό του Έιστεϊν ο οποίος ήταν ταυτόχρονα και κηδεμόνας του μικρού Όλαφ, ο Σίγκουρντ επέστρεψε το 1111. Ο Όλαφ αρρώστησε και πέθανε πολύ πρόωρα σε ηλικία 16 ετών, απαριθμείτε ως Όλαφ Δ΄ μέχρι το 1957, την ίδια χρονιά ο Όλαφ Ε΄ της Νορβηγίας τον αφαίρεσε από την αρίθμηση των επίσημων βασιλέων της Νορβηγίας.
Εξωτερικοί σύνδεσμοι
Κατηγορία:Βασιλείς της Νορβηγίας Κατηγορία:Οίκος του Χορφάγκρε
Έιστεϊν Α΄ της Νορβηγίας
Ο Έιστεν Α΄ της Νορβηγίας ή Έιστεν Μάγκνουσον (Eysteinn Magnusson, περί το 1088 - 29 Αυγούστου 1123) βασιλιάς της Νορβηγίας (1103 - 1123) μαζί με τους αδελφούς του Σίγκουρντ τον Σταυροφόρο και Όλαφ Μάγκνουσον ήταν ο μεγαλύτερος απο τους νόθους γιους του Μάγκνους Γ΄ της Νορβηγίας. Ο αδελφός τους Όλαφ πέθανε πρόωρα την εποχή που ήταν ακόμα ανήλικος με αποτέλεσμα ο Έιστεν και ο Σίγκουρντ να παραμείνουν οι μοναδικοί βασιλείς της χώρας. Ο αδελφός του Σίγκουρντ ο Σταυροφόρος αναφερόταν σαν πολεμοχαρής βασιλιάς αν και ο χαρακτηρισμός του δόθηκε μόνο λόγω της τριετούς απουσίας του σε Σταυροφορία αντίθετα ο Έιστεν έμεινε γνωστός σαν ειρηνοποιός και αρνήθηκε να ακολουθήσει τον αδελφό του στη Σταυροφορία. Ο λόγος που ο Έινστεν ασχολήθηκε μονάχα με ειρηνικά έργα ήταν η αιτία που τα Σάγκας περιέχουν ελάχιστες αναφορές για το πρόσωπο του παρά το γεγονός ότι βασίλευσε 20 χρόνια, αντίθετα για τον πατέρα του και τον αδελφό του το πλήθος των πληροφοριών ήταν τεράστιο. Ο Έιστεν κέρδισε παρόλα αυτά τη μεγάλη αγάπη του λαού, η συμβασιλεία του με τον Σίγκουρντ ήταν η μεγαλύτερη σε διάρκεια συμβασιλεία δυο αδελφών στην ιστορία της Νορβηγίας. Οι περιγραφές των Σάγκας για τον Έιστεν αναφέρουν ότι οικοδόμησε πλήθος από κτίσματα και εκκλησίες σε ολόκληρη τη δυτική Νορβηγική ακτή, επικεντρώθηκε στο Μπέργκεν το οποίο μετέτρεψε στο μεγαλύτερο αλιευτικό κέντρο της βόρειας Ευρώπης, έκτισε νέα ανάκτορα στο κέντρο της πόλης και πλήθος από εκκλησίες όπως το αβαείο του Μούνκεβι. Ο Έιστεν πέθανε τον Αύγουστο του 1123, ο αδελφός του Σίγκουρντ ο Σταυροφόρος παρέμεινε στη συνέχεια μοναδικός Νορβηγός βασιλιάς.
Συμβασιλέας της Νορβηγίας με τον αδελφό του Σίγκουρντ
Μετά τον θάνατο του πατέρα του σε μάχη στην Ιρλανδία ύστερα από προδοσία ο Έιστεν έγινε βασιλιάς της Νορβηγία μαζί με τους αδελφούς του Σίγκουρντ και Όλαφ όλοι τους από διαφορετικές άγνωστες μητέρες, ο Σίγκουρντ ήταν περίπου ένα χρόνο νεώτερος από τον Έιστεν ενώ ο Όλαφ ήταν περισσότερα απο 10 χρόνια νεώτερος του. Ο Σίγκνουρντ ο Σταυροφόρος ήταν ο μοναδικός γιος του Μάγκνους του Γυμνοπόδη ο οποίος είχε συνοδεύσει τον πατέρα του στις εκστρατείες του στη δύση αλλά επέστρεψε στη Νορβηγία μετά τον θάνατο του. Οι περισσότερες πληροφορίες σχετικά με τον Έιστεν είναι λογοτεχνικού περιεχομένου που δίνουν ελλιπείς πληροφορίες σχετικά με τη ζωή του, ο Σνόρρι Στούρλουσον, ο Ισλανδός συγγραφέας των αρχών του 13ου αιώνα υιοθέτησε περισσότερο αυτή την παρουσίαση. Οι ιστορίες του παρουσιάζουν περισσότερο μια λογοτεχνική σύγκριση μεταξύ του Έιστεν και του Σίγκουρντ στην οποία ο ένας αδελφός προσπαθούσε να συναγωνιστεί τον άλλον σε αρετές και κατορθώματα. Σε μια έκδοση ο Σνόρρι Στούρλουσον αναφέρει ότι "O Έιστεν είναι ο πιο ωραίος άντρας που έχει δει ποτέ στη ζωή του με μεγάλα μπλε μάτια, χρυσά καμπυλωτά μαλλιά και μέτριο ύψος". Τις περισσότερο αξιόπιστες πληροφορίες σχετικά με την εμφάνιση του Έιστεν μας τις δίνει ο Θεόδωρος ο μοναχός ένας Νορβηγός χρονικογράφος που έζησε στα τέλη του 12ου αιώνα.
Ειρηνικός βασιλιάς
thumb|right|250px|Νόμισμα του Σίγκουρντ του Σταυροφόρου και του αδελφού του Έιστεν Α΄ κομμένο πριν το 1115. Η συμβασιλεία ανάμεσα στον Έιστεν, τον Σίγκουρντ και τον Όλαφ ήταν μοιρασμένη αλλά δεν υπήρχαν σε καμία περίπτωση διαχωριστικά σύνορα ανάμεσα στις περιοχές τις οποίες κυβερνούσαν, ο Έιστεν διέμενε περισσότερο στη Δυτική Νορβηγία και στο Τρόντελαγκ ενώ ο Σίγκουρντ έμενε περισσότερο στο Βικέν. Οι πραγματικοί βασιλείς ήταν ουσιαστικά ο Έιστεν και ο Σίγκουρντ αφού ο Όλαφ πέθανε πολύ πρόωρα και δεν υπάρχει καμιά πληροφορία σχετικά με αυτόν παρά μονάχα το όνομα του. Μια από τις πρώτες πράξεις των δυο αδελφών βασιλέων ήταν η κατάργηση των άδικων φόρων που είχαν επιβληθεί στους Νορβηγούς την εποχή που κυβερνούσαν τη χώρα οι Δανοί ιδιαίτερα ο Σβεν της Νορβηγίας υπό την επίδραση του πατέρα του Κνούτου στις αρχές της δεκαετίας του 1030. Οι καταργήσεις των φόρων έκαναν τους βασιλείς εξαιρετικά δημοφιλείς, σύμφωνα με τις περισσότερες πηγές αυτός ήταν ο λόγος για τον οποίο ο Σίγκουρντ κατόρθωσε να κερδίσει τη λαϊκή υποστήριξη στα σχέδια του για Σταυροφορία. Το 1107-1108 μετά από μερικά χρόνια προετοιμασίας ο Σίγκουρντ εξέπλευσε προκειμένου να ηγηθεί σε Σταυροφορία για τους Αγίους Τόπους, ήταν ο πρώτος Ευρωπαίος βασιλιάς ο οποίος το πραγματοποίησε, ο Σίγκουρντ επέστρεψε στη Νορβηγία το 1111. Ο Έιστεν με τη σειρά του δεν περιπλέχτηκε καθόλου σε πολέμους, αυτός είναι βασικά ο λόγος για τον οποίο τα Σάγκας παρέχουν λίγες πληροφορίες για το πρόσωπο του, όπως αναφέρεται είχε πει ότι "μπορεί να κάνει πολύ πιο χρήσιμα πράγματα για την χώρα του από τους πολέμους". Ο Σίγκουρντ απο την άλλη πλευρά είχε τη φήμη του πολεμικού βασιλιά όχι λόγω του χαρακτήρα του αλλά λόγω του ότι είχε ηγηθεί στη Σταυροφορία, ο Έιστεν στο διάστημα που έλλειπε ο αδελφός του προσπάθησε με κάθε μέσο να βελτιώσει τη ζωή των κατοίκων. Ο ιστορικός Κλάους Κράγκ χρεώνει την ειρήνη όχι μονάχα στον Έιστεν αλλά και στον Σίγκουρντ στο διάστημα το οποίο δεν μετείχε σε Σταυροφορίες. Ο Σνόρρι Στούρλουσον λέει ότι κατάφεραν τα δυο αδέλφια να υποτάξουν την Ιεμτλάνδη με διπλωματικά μέσα προσφέροντας δώρα στους κατοίκους, δεν υπάρχει καμιά ιστορική αναφορά όμως για υποταγή της Ιεμτλάνδης πριν τον Σβερ της Νορβηγίας (1178). Ο Έιστειν και ο Σίγκουρντ είαν επιπλέον το μονοπώλιο στο εμπόριο και τη συλλογή των φόρων στο Φίνμαρκ.
Μεγάλη εμπορική ανάπτυξη και ευημερία
Η αλιεία έγινε ο σημαντικότερος τομέας στην εμπορική παραγωγή, τα ψάρια από τη βόρεια Νορβηγία είχαν τη μεγαλύτερη ζήτηση σε ολόκληρη την Ευρώπη. Το Μπέργκεν έγινε το σημαντικότερο αλιευτικό κέντρο και είχε συνεχώς εμπορικές σχέσεις με το Γκρίσμπι στην Αγγλία ειδικά σε αγαθά όπως σιτηρά και αλεύρι.[10] Ο Έιστεν για να επεκτείνει περισσότερο το εμπόριο έκτισε θαλάμους αλιείας και μια εκκλησία στο Λόφοτεν στη βόρεια Νορβηγία. κι ταξίδευσε ο ίδιος στο Τροντέν (1114). Για να δημιουργήσει περισσότερους εμπορικούς δρόμους δημιούργησε το λιμάνι της Αγδένης στο φιόρδ του Τρόντχαϊμ και φάρους κατά μήκος της ακτής. Ο Θεόδωρος ο μοναχός έκανε σύγκριση ανάμεσα στο λιμάνι της Αγδένης με το Μπρίντιζι το οποίο κατασκεύασε ο Οκταβιανός Αύγουστος. Η σύγκριση με τον Οκταβιανό Αύγουστο έδωσε στον Έιστεν το όνομα του το οποίο προέρχεται από το όνομα "Αυγουστίνος" σε Λατινική προφορά. Το λιμάνι της Αγδένης ύστερα από τοπογραφικές έρευνες αποδείχτηκε ότι κατασκευάστηκε πραγματικά από τον Έιστεν, δημιούργησε και ένα μεγάλο πλοίο το οποίο μοιάζει εκπληκτικά με το Ορμέν Λάνγκ το οποίο κατασκεύασε ο Όλαφ Τρίγκβασον. Ο Σνόρρι παρουσιάζει τον Έιστεν στις ιστορίες του να υπερηφανεύεται ότι "τα δικά του κτίσματα είναι τα πιο χρήσιμα που υπάρχουν στη χώρα" κάνοντας σύγκριση με τα έργα του αδελφού του Σίγκουρντ για τον οποίο λέει ότι "ασχολία του είναι να σκοτώνει κόσμο στο χαλιφάτο". Ο Έιστεν είχε έντονη δράση στο Μπέργκεν, η ανάπτυξη που έφερε στην πόλη ήταν η κορυφαία όλων ξεπερνώντας ακόμα και τον Όλαφ Γ΄ της Νορβηγίας που είχε ιδρύσει το Μπέργκεν σύμφωνα με τα Σάγκας. Μετακίνησε την έδρα του στο Χόλμεν την ανατολική ακτή του Βαγκέν όπου βρισκόταν ο πυρήνας της πόλης αναπτύσσοντας σημαντικά τη γραφειοκρατία. Στο Χόλμεν έκτισε την εκκλησία των Αγίων Αποστόλων, την εκκλησία του Αγίου Νικολάου και ξύλινα ανάκτορα τα οποία σύμφωνα με τον Σνόρρι Στούρλουσον ήταν τα εντυπωσιακά που έχουν ποτέ ανεγερθεί στη Νορβηγία. Οικοδόμησε επίσης την εκκλησία του Αγίου Μιχαήλ και ίδρυσε το Βενεδικτινό αβαείο του Μούνκελιβ στο Νόρντνες, η δεκάτη στην εκκλησία εισήχθη την εποχή της βασιλείας του Έιστεν και του Σίγκουρντ.
Θρύλοι
Οι ιστορικοί αναφέρονται πάντοτε με τα καλύτερα λόγια για τον Έιστεν, ο Σνόρρι Στούρλουσον περιγράφει ότι ο Έιστεν ήταν "πολύ σοφός, αγαθός, με βαθύτατη γνώση της ανθρώπινης ιστορίας, κυβέρνησε τους υπηκόους του με μεγάλη αγάπη και γενναιοδωρία και ήταν ο περισσότερο αγαπητός βασιλιάς που έχει περάσει από τη χώρα". Ο Θεόδωρος ο μοναχός περιγράφει τον Έιστεν ως "παράγοντα σταθερότητας για τη χώρα την οποία εκσυγχρόνισε με τη σοφία του, ήταν επίσης θεματοφύλακας της χριστιανικής θρησκείας". Σύγχρονοι ιστορικοί όμως όπως ο Κλάους Κράγκ περιγράφουν τους λογοτεχνικούς χαρακτηρισμούς ως υπερβολικούς. Μια μαρμάρινη προτομή του Έιστεν των μέσων του 12ου αιώνα η οποία βρέθηκε στο αβαείο του Μουνκεβίλ (1853) με την επιγραφή "Βασιλεύς Έιστεν" είναι η πιο καλοδιατηρημένη προτομή βασιλιά στην εποχή του. Το στέμμα του μοιάζει με Γερμανικό αυτοκρατορικό στέμμα και ήταν Βυζαντινού τύπου. Ο Σνόρρι Στούρλουσον τον περιγράφει με μεγάλα μάτια όπως τον παρουσιάζει πραγματικά οι προτομή αλλά πολλοί ιστορικοί αναφέρουν ότι δεν αποτελεί σαφή απεικόνιση του βασιλιά, βρίσκεται σήμερα στο μουσείο του Μπέργκεν. Το αλιευτικό κέντρο Βαγκάν τίμησε τη μνήμη του Έιστεν σαν ιδρυτή του με έναν ανδριάντα από τον Αρθούρο Γκούσταφσον (1935) ύστερα απο ιδέα του αρχιτέκτονα Χάραλντ Σάντ. Στο Ντόρβε οικοδομήθηκε εκκλησία αφιερωμένη στον Έιστεν με σχέδια του Μάγκνους Πούλσσον.
Εξωτερικοί σύνδεσμοι
Κατηγορία:Βασιλείς της Νορβηγίας Κατηγορία:Οίκος του Χορφάγκρε
Γιάροσλαβ Ντρόμπνι (αντισφαιριστής)
Ο Γιάροσλαβ Ντρόμπνι (λατινικό αλφάβητο : Jaroslav Drobný), γεννημένος στην Πράγα, Τσεχοσλοβακία, στις 12 Οκτωβρίου 1921 ήταν πρωταθλητής της αντισφαίρισης, Νο1 στον κόσμο, και του Χόκεϊ επί πάγου. Έφυγε από την Τσεχοσλοβακία το 1949 και απέκτησε την Αιγυπτιακή υπηκοότητα ως το 1959 που απέκτησε την υποκοότητα της Μεγάλης Βρετανίας, έως το 2001 που πέθανε. Το 1954 έγινε ο πρώτος και μέχρι σήμερα παίκτης με την αφρικανική υπηκοότητα που κέρδισε το πρωτάθλημα του Γουίμπλετον εκτός από τον, με διπλή υπηκοότητα, Ρότζερ Φέντερερ, ο οποίος κατέχει την ιθαγένεια της Νότιας Αφρικής, αλλά αντιπροσωπεύει επίσημα μόνο την Ελβετία στον αθλητισμό.